Consell Nacional Extraordinari de la Confederació Intersindical Valenciana. Bunyol 22 de febrer de 2020.

Mesa:

Manolo García, president.

Maria Villar, vocal.

Lola Navarro, secretària.

Maria Villar intervé per descriure les empreses que hi ha a la Foia de Bunyol, i de les companyes i companys nous de la comarca que s’han incorporat a la IV.

Diu que intentarà vindre al CN Miguel Tortola, alcalde de Yatova.

**1.- Estratègia sindical davant el nou Govern valencià. Ponent Rafa Reig.**

Passa a explicar l’únic punt del CN.

Posicions del Sindicat respecte al govern autonòmic. Explica tres punts claus que entén que no ha incidit amb contundència el govern autonòmic:

1.-Derogació reformes laborals 2010 i 2012. Nova redacció d’un nou ET.

Nosaltres continuem demanat la derogació total d’aquestes reformes.

2.- Reformes de les pensions de 2012 i 2016. Nosaltres volem que es deroguen totalment, sense pal·liatius.

3.- Regeneració democràtica, trobem que no entra en el fons de la qüestió, i no entra en la llei mordassa, llibertat de manifestació, sistema d’accés a la carrera judicial, i la independència de la mateixa, i no parla de la democràcia sindical, per exemple.

Cal una reforma de la LOLS, llei de la transició que cal actualitzar i reformar, i per suposat cal eliminar privilegis de determinades organitzacions sindicals.

El sindicat té els mateixos drets per a participar en distints àmbits de negociació i la LOLS tal com està ara ens veta aquets dret.

Resum: el programa polític del govern actual, a priori és més favorable a la majoria social i per tant és vàlid, ara bé tenim objeccions com: el tema de pensions, reforma LOLS...etc. al programa de govern el Sindicat dóna suport, però amb un SÍ crític. Seguirem reivindicant les reivindicacions que hem esmentat dalt. Per la senzilla raó de donar resposta a la classe treballadora, i per altra part perque aquestes reivindicacions no vagen difuminant-se en el temps.

A més seguirem reivindicat i donant suport a les organitzacions i plataformes cíviques que estan per la classe treballadora.

Passa a comentar l’esmenes de les assemblees:

Esmenes Valls del Vinalopó: s’accepta la dels interins pel ponent, la de la religió a les escoles públiques, ponent diu que no volem religió a l’escola.

Restablir la jubilació extraordinària als 62, el ponent diu que sí està inclosa en la ponència.

Sobre esmena concerts el ponent diu que no l’accepta, perquè no és el foro, i ja està l’STEPV com a sobirà per decidir quina és la línia d’ensenyament a seguir respecte a aquest tema.

Esmenes Castelló: “excloure la segregació de les escoles públiques”, diu el ponent que s’ha d’excloure de totes les escoles tant de les escoles públiques com de les privades. No ha d’haver segregació escolar ni en les escoles públiques ni privades subvencionades amb fons públics.

Esmena reforma pensions de Castelló, ponent diu que sí esta contemplada en la ponència, (si entenem la SS com una aportació de solidaritat amb la societat, no s’entén que no hi haja institucions que no estan dintre de la SS).

Sí està inclosa quan parlen de la taula reivindicativa de jubilacions en la ponència.

Esmena que s’amplie la conciliació familiar i laboral... sí l’accepta el ponent.

Hi ha dos actes més de comarques que no fan esmenes.

Joanjo parla des de la comarca de l’Alacantí (STEPV). Diu que cal un augment de dies d’indemnització si t’acomiaden. A més comenta que troba a faltar una bona coordinació entre els sindicats de la IV, anar a una en el tema de l’accés dels interins a la funció publica i l’estabilitat d’aquest personal.

Elisa Quadra (STAS), l’esmena de segregació en l’escola que ha fet Castelló vol que s’accepte pel ponent, si cal la votem.

Vicent Barber (àrea jubilats IV), tots defenem el sistema de classe, està en la coordinadora COESPE a nivell estatal, diu que la reforma de pensions de 2010 i 2016 és nefasta.

Emilio Lamas, parla de temes que no es parlen perquè no interessa al govern i als dos sindicats majoritaris; exemple codi penal on hi ha delictes que ja no estan tipificats en el codi penal. Del seguiment dels convenis col·lectius, diu que no es fa cap seguiment, continua dient que el tercer conveni col·lectiu marca un abans i un després en detriment del treballador/a. Respecte a la Llei de llibertat sindical, explica que continuaran signant els mateixos de sempre els dos sindicats majoritaris, i hem de ser crítics en allò que es signa en els convenis; mirar que s’ha signat, i dins del què s’ha signat perquè s’ha signat, treure els “peros”. Ell diu que ha plantejat als ssjj de la IV un conflicte col·lectiu d’aquest conveni quan insten la demanda en el SIMA a Madrid i s’ha de fer extensible a la resta d’empreses perquè siga conegut pels treballadors/res i fer visible el què es signa en els convenis.

Vicent M, dóna la benvinguda a les companyes i companys de FONTESTAD que han vingut hui al CN, i a la gent de Requena, Utiel, i la Foia de Bunyol. Explica que en el nom de la IV podem oferir una experiència, més concretament des del sector d’on és ell (STEPV) tenim una experiència de més de 40 anys d’assemblearisme, pluralitat, moviments, partits i podem conviure arribant a consensos. Treballem per construir un consens i articular un assemblearisme real, tenim un congrés de la IV a febrer de 2021. Nosaltres creiem en l’assemblearisme, i hem de decidir entre totes i tots. Creiem en l’autonomia, hem apostat per un govern progressista, però açò no vol dir que donem un xec en blanc al govern del Botànic ni I ni II. Som un sindicat que hem de reivindicar una transformació de la realitat sociolaboral, hui som 20.700 persones afiliades, amb 624 delegats que és el 2’17% no és molt alta la xifra, però si hem de dir que ho tenim concentrat en ensenyament públic, o en empreses com la FORD amb 9 delegats, com administracions públiques, etc.

Som modestos en l’àmbit privat, i que ens agradaria créixer, atès que hi ha més delegats/des en l’empresa privada que en l’empresa pública.

Acaba dient que li exigim a aquest govern que aplique una agenda social i econòmica immediata, aprofundir en aliances amb altres entitats socials per dur una agenda progressista i per que legisle per la classe treballadora. Pressionar al govern per aplicar les reivindicacions del document que ha fet el ponent. La campanya “Plantem Cara” té un recorregut més llarg, cal que siga la IV un instrument base per treballar per la classe treballadora i hem d’empentar en eixa línia. Cal reunir-nos, debatre, fer assemblees perquè siga l’afilació de la IV, les 20.700 persones afiliades qui han de decidir en el sindicat.

Resum: posicionar-nos davant del govern, i continuar construint una model sindical assembleari, potent i que connecte cada vegada més amb la classe treballadora.

Pepa, prové de l’empresa Tabaquera, és de l’àrea de jubilats de la IV.

Fa una crida a la paritat en aquest òrgan, crida a que tots els sindicats de la confe que tenen joves i jubilats vinguen a treballar per fer un sindicat majoritari i millor.

Maria Villa, explica s’han passat més de 100 delegats a la IV, a més tres delegats d’una empresa industrial que són ja actualment de la IV. Fa una enumeració de delegats/des d’empreses que prompte passaran a ser de la IV.

Pep Bomboy treballador de justícia valenciana, pensa que és un problema de regeneració democràtica. L’Administració de justícia és un poder de l’Estat, hi ha un problema quan eixa justícia esta mediatitzada pel poder polític.

Dos coses a afegir al document:

1.- Al principi del doc. creu que no cal un pacte d’estat, **cal posar que es desenvolupe la reforma del 2003 .**

2.-**Si cal un pacte d’Estat per garantir la independència del poder judicial, com la renovació del Tribunal Constitucional i el Consell General del Poder.**

Manolo parla de l’esmena de Castelló sobre la segregació en les escoles. Afegir al document: **“on es demana l’eliminació de la segregació en tots els centres educatius...”**

Es passa a votar si s’afegeix l’esmena a la ponència

Vots en contra d’afegir l’esmena: 1

Abstencions: 1

A favor: 56

Passem a votar el document

Vots en contra del doc: 0

Abs: 0

En contra: 0

S’aprova per unanimitat el document.

Resolucions:

1.- Proposta hospital de crònics, mitja i llarga estància.

Aprovada per unanimitat.

2.- Resolució de suport per exigir el compliment de la resolució 851/IX del 2016 de la comissió de sanitat de les corts valencianes.

Aprovada per unanimitat.

**Torn obert:**

Alvar Anyó pregunta com estan les relacions amb la Confederació Intersindical a nivell estatal.

El debat sobre la confe cal fer-lo, i possiblement siga en el congrés de febrer 2021 perquè és un tema delicat, el debat és què volem de la confe com a eina sindical? i què ens ha d’aportar sindicalment si estem en la confe?

Pau: en l’últim CN de la IV del passat novembre ja es va parlar sobre aquest tema, diu que cal mirar l’acta de novembre.

Maria Villar apel·la al 8 de març, què hem de fer? pregunta què s’ha decidit al respecte de la vaga del 8 de març.

Mª Carmen Gil contesta: donar cobertura legal de la vaga a totes aquelles dones que vulguin anar a la vaga el 8 de març. És el què s’ha decidit en les assemblees i òrgans estatals. I després cada territori que decideixca. Respecte a les manis diu que en cada territori es fa manifestació en distints horaris.

S’obri un debat, i s’informa que el dimarts 25 hi ha secretariat de la IV on es parlarà del tema...